Bankové zosúladenie – vysvetlivky k formuláru

Formulár „Bankové zosúladenie“ sa vo všeobecnosti vypĺňa za obdobie od 01.01. roku n do 31.12. roku n. 
V prípade ak v roku n bola na osobitný účet pripísaná posledná platba (záverečná žiadosť o platbu alebo posledná žiadosť o predfinancovanie na projekte, ktorý nedosiahol 95% celkových oprávnených nákladov na projekt) pre daný projekt, údaje vo formulári budú od 01.01. roku n do :
•	posledného dňa mesiaca, v ktorom prijímateľ zaslal poslednú časť zálohovej platby/predfinancovania na účet zhotoviteľa, resp. nezúčtovanej časti na účet PJ,
•	posledného dňa mesiaca, v ktorom bola pripísaná záverečná platba na osobitný účet v prípade využívania systému predfinancovania, alebo kombinovaného systému (ak v zmluve o NFP sú totožné účty pre predfinancovanie a refundáciu).
V týchto prípadoch prijímateľ môže odviesť výnos na príjmový účet platobnej jednotky aj skôr ako k 31.januáru nasledujúceho roka n+1.

Bankové poplatky (riadok L - M formulára)

Prijímateľ je povinný uviesť zvlášť  bankové poplatky za vedenie účtu (poplatok za balík služieb) a zvyšné poplatky (napr. poplatok za výpis, za účtovnú  položku, transakciu, vklad v hotovosti, atď.).

Bankové poplatky (riadok J - L formulára)

V prípade ak v roku n bola prijímateľom zostavené ŽoP, v ktorej boli, resp. majú byť refundované poplatky, uvádza sa :
•	v riadku J hodnota bankových poplatkov za vedenie účtu, ktoré boli zaradené v ŽoP,
•	v riadku K hodnota bankových poplatkov za vedenie účtu, ktoré boli zaradené v ŽoP, ale len časť spolufinancovania prijímateľa 
•	v riadku L hodnota bankových poplatkov za vedenie účtu, ktoré neboli zaradené v ŽoP.
	
Prijaté úroky/ Daň z úroku (riadok C a D /O a P formulára) 

Prijímateľ je povinný uviesť zvlášť  úroky/ daň z úroku súvisiace s predfinancovaním/ zálohovými platbami a zvyšok úrokov 
(suma predfinancovania/ zálohovej platby x počet dní x denná úroková sadzba). 

Riadky A a H 
Vo všeobecnosti by sa mali tieto riadky rovnať a uvádza sa tu len zdroj EÚ a ŠR.